Генрых Скірмунт атрымаў выдатную гуманітарную адукацыю, асабліва цікавіўся музыкай і літаратурай. Вучыўся ў нямецкай гімназіі ў Люпаве. У 1883–1887 гг. навучаўся ў Пецярбургскай кансерваторыі, займаўся ў класе Антона Рубінштэйна. Затым паехаў працягваць заняткі музыкай у Парыж, дзе вучыўся ў А. Гедальдэ і Юліса Масенета. Удасканальваўся ў Сігізмунда Наскоўскага ў Варшаве.